b'\n_START_ARTICLE_\nSistem HANS\n_START_SECTION_\nOpis\n_START_PARAGRAPH_\nSistem HANS je narejen predvsem iz ogljikovih vlaken. Oblikovan je v obliki \xc4\x8drke U, vendar ima na hrbtni strani dve veji, ki le\xc5\xbeijo plosko ob vrhu prsi nad prsnimi mi\xc5\xa1icami. Sistem HANS podpirajo ramena, pritrjen je samo na \xc4\x8delado in ne na pasove, voznika ali sede\xc5\xbe; \xc4\x8delada je pritrjena na sistem s pomo\xc4\x8djo dveh sider na vsaki strani, podobno kot sistem Hutchens, vendar je postavljen nekoliko bolj nazaj. Pravilno name\xc5\xa1\xc4\x8deni 5 do 6 - to\xc4\x8dkovni dirkalni varnostni pasovi pre\xc4\x8dkajo voznikov zgornji del telesa neposredno mimo sistema HANS na voznikovih ramenih in se zvijejo v sredi\xc5\xa1\xc4\x8du voznikovega trebuha. Zato je sistem HANS zavarovan s telesom voznika, ne sede\xc5\xbea._NEWLINE_Namen sistema HANS je, da se glava ne premika naprej in nazaj v nesre\xc4\x8di brez, da bi omejevala gibanje vratu. V kakr\xc5\xa1nikoli nesre\xc4\x8di je telo osebe, ki ni za\xc5\xa1\xc4\x8diteno, upo\xc4\x8dasnjeno z varnostnim pasom, z glavo pa vzdr\xc5\xbeuje hitrost, dokler ni upo\xc4\x8dasnjena z vratom. Sistem HANS ohranja relativni polo\xc5\xbeaj glave na telesu, v dodatku s prenosom energije na veliko mo\xc4\x8dnej\xc5\xa1a prsa, trup, ramena, pasove in sede\xc5\xbea, kot je glava upo\xc4\x8dasnjena.\n_START_SECTION_\nZgodovina\n_START_PARAGRAPH_\nNapravo je v za\xc4\x8detku leta 1980 izdelal dr Robert Hubbard, profesor na Michiganski fakulteti za biomehaniko. Sistem je bil izdelan potem, ko je preminil Patrick Jacquemart, ki je imel hudo nesre\xc4\x8do z dirkalnikom tipa Renault Le Car. Nesre\xc4\x8da se je zgodila na testiranju IMSA serije. \xc2\xa0Utrpel je hude po\xc5\xa1kodbe glave kar je botrovalo pogovoru in sodelovanju med Hubbardom in Jimom Downingom, ki je bil tudi dirka\xc4\x8d. V tem pogovoru sta pri\xc5\xa1la do sklepa, da je v dirka\xc5\xa1kem svetu nujno potreben napredek pri za\xc5\xa1\xc4\x8diti glave in predvsem vratu. Najve\xc4\x8d nesre\xc4\x8d s smrtnim izidom v profesionalnem dirkanju je nastalo prav zaradi prevelike nevarnosti sunkov v zgornjem delu telesa. Kot vemo, dirka\xc4\x8di do\xc5\xbeivljajo pri velikih hitrostih velike, tako imenovane sile G, ki dose\xc5\xbeejo tudi \xc5\xa1tevilko 5.\n_START_SECTION_\nZakaj je sistem HANS potreben\n_START_PARAGRAPH_\nKo se je dirkalo brez te naprave je bil problem predvsem v silah pri katerih je zaradi varnostnega pasu telo ostalo nepremi\xc4\x8dno, glavo pa je sunkovito premaknilo naprej pri \xc4\x8demer je pri\xc5\xa1lo do bazilarnega zloma lobanje in posledi\xc4\x8dno takoj\xc5\xa1njo smrt.\n_START_SECTION_\nLista znanih dirka\xc4\x8dev, ki so preminuli zaradi po\xc5\xa1kodb vratu\n_START_PARAGRAPH_\nLeta 1994 se je odvijal morda najbolj \xc4\x8drn dirka\xc5\xa1ki konec tedna v zgodovini moto\xc5\xa1porta. Dogodek je potekal na dirkali\xc5\xa1\xc4\x8du v Imoli. Zgodilo se je kar nekaj hudih nesre\xc4\x8d, ki so se za nekatere udele\xc5\xbeence kon\xc4\x8dale sre\xc4\x8dno za nekatere pa na\xc5\xbealost ne. Tu bi izpostavil dva zgodovinsko znana dirka\xc4\x8da formule 1 Rolanda Ratzenbergerja in Ayrtona Senno._NEWLINE_Nekaj nesre\xc4\x8d s tovorstnim izidom se je dogodilo tudi v preostalih svetovno znanih serijah kot sta denimo Ameri\xc5\xa1ki Indy 500, CART, SCCA in Nascar. Imena ponesre\xc4\x8dencev so Scott Brayton, Bill Vukovich in Tony Bettenhausen. Vsi ti so tekmovali v \xc5\xbee prej omenjeni seriji Indy 500. Vozniki Adam Petty, Tony Roper, Kenny Irwin Jr, Grant Adcox, Dale Earnhardt, Clifford Allison in Neil Bonnett so bili nesre\xc4\x8dne\xc5\xbei v zelo znani seriji Nascar. V SCCA so \xc5\xbealovali za Jimom Fitzgeraldom, medtem ko sta v seriji CART preminula Jovy Marcelo in Gonzalo Rodriguez._NEWLINE_Kot smo \xc5\xbee omenili v zgornjem delu \xc4\x8dlanka je smrt v tak\xc5\xa1nih primeri obi\xc4\x8dajno takoj\xc5\xa1nja, vendar pa obstajajo tudi primeri v katerih so nekateri vozniki pre\xc5\xbeiveli tak\xc5\xa1ne po\xc5\xa1kodbe glave. V primerih Ernija Irvana in voznika Formule 1 Philippa Streiffa pa je zgodba nekoliko sre\xc4\x8dnej\xc5\xa1a saj sta tovrstn zlom lobanje pre\xc5\xbeivela._NEWLINE_Dr. Hubbard je imel bogate izku\xc5\xa1nje kot biomehanski in\xc5\xbeenir za teste avtomobilskih nesre\xc4\x8d, vklju\xc4\x8dno z varnostnim avtomobilom pri programu General Motors. Njegov prvi prototip je bil razvit leta 1985. Testi s tako imenovanimi crash lutkami, ki jih pri testih posedemo v avtomobil, so pokazali neverjetno u\xc4\x8dinkovitost HANS sistema, saj se je sama energija in mo\xc4\x8d le te zmanj\xc5\xa1ala za celih 80% njenega u\xc4\x8dinka. To je botrovalo k nadaljnemu razvoju, ki je dandanes odli\xc4\x8dno izpopolnjen.'